gl gl hu en gl it gl en gl lt gl id gl gl gl gl gl gl en gl gl gl gl gl pt gl gl en gl gl en es gl gl eu gl en es gl en gl gl en en gl gl gl en ca pt en gl pt es gl
Magic: Legends réndese logo das malas críticas e cancela o seu desenvolvemento – Revista Morcego
Non todo ten un final feliz; ás veces, nin sequera un principio. Magic: Legends, o RPG de acción baseado no mítico xogo de cartas, nunca chegará a ver a luz. Após a mala recepción da súa beta aberta, os responsables do xogo, Cryptic Studios, decidiron non lanzar a versión final, pechando os seus servidores.
Se queres ver ou comprobar como lucía o título, aínda tes a posibilidade de facelo descargando a versión de proba na Epic Games Store, malia que só poderás xogar ata o 31 de outubro. Sexa como for, o título completo nunca verá a luz como tal en PS4, Xbox One nin PC. A continuación podes ler o comunicado da compañía, no que lamenta non estar á altura do universo de Magic.
Por suposto, todos aqueles que gastaran diñeiro na súa beta recuperarán os cartos nos días vindeiros. A tenda do xogo pechará de inmediato, tamén. O comunicado oficial:
Con gran pesar debemos de anunciar que Magic: Legends pechará o 31 de outubro de 2021. Todos os xogadores que gastaran diñeiro durante a beta aberta recibirán un rembolso de todas as súas compras. Os servidores permanecerán abertos para xogar ata o día de peche. Emporiso, pecharemos a tenda Zen de xeito inmediato. A finais desta semana todos os artigos poderán ser mercados con Aether, a nosa moeda gratuíta do xogo.
A nosa visión de Magic: Legends non logrou ser acertada, mais estamos orgullosos do que logramos. Grazas a Wizards of the Coast puidemos levar o universo de Magic: The Gathering a unha ampla audiencia e explorar novos ángulos dentro do xénero de RPG de acción establecido. Aprendemos leccións moi valiosas polo camiño e usarémolas para mellorar os próximos xogos que desenvolva Cryptic.
Creador de Morcego. Escribo cousas, falo de cousas e encántame escoitar cousas.
Elite Dangerous: Odyssey expandirá o seu universo coñecido, e farao fóra das naves
O: 11 Decembro, 2020
Bloodstained e Jump Force aterrarán este mes no Xbox Game Pass
O: 18 Setembro, 2019
Sigue a nosa páxina
Silent Hill: The Short Message aparece recollido no organismo de calificación coreano
O: 26 Setembro, 2022
O E3 2023 retomará o formato presencial entre o 13 e o 16 de xuño do 2023
O: 26 Setembro, 2022
Podcast :: A Gruta de Gizamaluke (5×02)
O: 26 Setembro, 2022
Morcego é a primeira revista dixital de videoxogos en galego. Un proxecto xornalístico que pretende informar dunha maneira veraz sobre unha das industrias culturais máis importantes dos nosos tempos.
Recibe as últimas noticias e actualizacións directamente na túa bandexa de entrada!
Deixa baleiro este campo se eres humano:
© 2018 DISEÑO WEB A CORUÑA PULULART
Utilizamos cookies para asegurar que damos a mellor experiencia ao usuario no noso sitio web. Se continúa utilizando este sitio asumiremos que está de acordo.Estou de acordo